Babelscape/SREDFM huggingface dataset:
Περεκόπ

Το Περεκόπ (ουκρανικά: "Перекоп", ρωσικά: "Перекоп", κριμαϊκά ταταρικά: "Or Qapı", ελληνικά: "Τάφρος") είναι οικισμός αστικού τύπου που βρίσκεται στον Ισθμό του Περεκόπ, ο οποίος συνδέει την χερσόνησο της Κριμαίας με την ηπειρωτική Ουκρανία. Είναι γνωστό για το Οχυρό Ορ Καπί που ήταν η πύλη εισόδου για την Κριμαία. Σήμερα είναι μέρος του δήμου Αρμιάνσκ. Πληθυσμός: 919 κάτοικοι (απογραφή 2014).
Τζάρα

Η Τζάρα (Αλβ. "Xarrë") είναι χωριό και πρώην δήμος στο Νομό Αυλώνα, στη νότια Αλβανία. Στην τοπική μεταρρύθμιση της κυβέρνησης του 2015 έγινε υποδιαίρεση του Δήμου Κονίσπολης. Ο πληθυσμός στην απογραφή του 2011 ήταν 4.263 από τους οποίους οι 749 δήλωσαν ότι είναι Έλληνες. Η δημοτική μονάδα αποτελείται από τα χωριά Τζάρα, Μουρσί, Σκάλα και Βρίνα.
Ρος 154

Ο Ρος 154 ("Ross 154" ή "V1216 Sgr") είναι ερυθρός νάνος αστέρας ο οποίος εμφανίζεται στο νότιο ζωδιακό αστερισμό του Τοξότη. Έχει φαινόμενο μέγεθος  10,44, γεγονός που τον καθιστά πολύ αχνό σε παρατήρηση με γυμνό μάτι. Η παρατήρηση του Ρος 154 απαιτεί ένα τηλεσκόπιο με άνοιγμα 6,5 εκατοστά κάτω από ιδανικές συνθήκες. Η απόσταση του αστέρα από τη Γη εκτιμάται από μετρήσεις της παράλλαξης του και υπολογίζεται στα 9,69 έτη φωτός. Είναι το πλησιέστερο αστέρι στον νότιο αστερισμό του Τοξότη, και ένα από τα πλησιέστερα αστέρια στη Γη.
Προυδέντιος

Ο Προυδέντιος ("Aurelius Prudentius Clemens", 348 - 413) ήταν Ρωμαίος Χριστιανός ποιητής. Γεννήθηκε στη ρωμαϊκή επαρχία Tarraconensis που βρίσκεται στη σημερινή Βόρεια Ισπανία το 348 μ.Χ. Πέθανε πιθανότατα στην Ιβηρική χερσόνησο μετά το 405, περί το 413 μ.Χ. Ο τόπος γέννησης του ποιητή θεωρείται αβέβαιος, καθώς θα μπορούσε να είναι η Σαραγόσα, η Ταρραγόνα, ή η Καλαόρα.
Ραμ Εμάνουελ

Ο Ραμ Εμάνουελ ("Rahm Israel Emanuel", 29 Νοεμβρίου 1959) είναι Αμερικανός πολιτικός που από το 2011 είναι δήμαρχος του Σικάγο.
Μαριάνο Φορτούνι

Ο Μαριάνο Φορτούνι (ισπ: "Mariano Fortuny y Madrazo", 11 Μαΐου 1871–3 Μαΐου 1949) ήταν Ισπανός σχεδιαστής μόδας, ζωγράφος και φωτογράφος.
A Dictionary of the English Language

Το A Dictionary of the English Language (σε μετάφραση: "Λεξικό της Αγγλικής Γλώσσας"), μερικές φορές δημοσιευμένο ως Johnson's Dictionary, από τα πιο σημαντικά λεξικά στην ιστορία της αγγλικής γλώσσας (Λεξικό Τζόνσον), δημοσιεύθηκε στις 15 Απριλίου 1755 και εκπονήθηκε από τον Σάμιουελ Τζόνσον.

Υπήρχε δυσαρέσκεια με τα λεξικά της εποχής, έτσι τον Ιούνιο του 1746 μια ομάδα βιβλιοπωλών του Λονδίνου, ανέθεσε στον Τζόνσον τη συγγραφή ενός λεξικού για το ποσό των 1.500 guineas (£ 1.575) που ισοδυναμεί με περίπου £ 210.000 το 2015. Ο Τζόνσον χρειάστηκε σχεδόν εννέα χρόνια για να ολοκληρώσει το έργο, παρόλο που ο ίδιος είχε ισχυριστεί ότι θα μπορούσε να το τελειώσει σε τρια. Αξίζει να σημειωθεί ότι το έκανε μόνος του, με μόνο εκ παραδρομής βοήθεια για να αντιγράψει τα ενδεικτικά αποσπάσματα που είχε σημειώσει στα βιβλία. Ο Τζόνσον παρήγαγε διάφορες αναθεωρημένες εκδόσεις κατά τη διάρκεια της ζωής του.

Μέχρι την ολοκλήρωση του "Oxford English Dictionary" 173 χρόνια αργότερα, το λεξικό του Τζόνσον είχε θεωρηθεί ως το κατ' εξοχήν αγγλικό λεξικό. Σύμφωνα με τον Βάλτερ Τζάκσον Μπέιτ, το Λεξικό «εύκολα κατατάσσεται ως ένα από τα μεγαλύτερα επιτεύγματα της ενιαίας λογιότητας, και ίσως το μεγαλύτερο που έγινε ποτέ από ένα άτομο που δούλευε κάτω από αρκετά μειονεκτήματα σε συγκρίσιμο χρονικό διάστημα».
Mercedes-Benz W205

Το Mercedes-Benz W205, γνωστό και ως Mercedes C-Class W205, είναι ένα μεσαίο πολυτελές αυτοκίνητο που κατασκευάζει η γερμανική αυτοκινητοβιομηχανία Mercedes-Benz από τις 4 Φεβρουαρίου 2014, με κύρια έδρα την Βρέμη. Αντικατέστησε το Mercedes-Benz W204, ενώ έχει κυκλοφορήσει με μια μεγάλη παλέτα κινητήρων, σε βενζινοκίνητες, πετρελαιοκίνητες και υβριδικές εκδόσεις. Επιπλέον, η ποικιλία των μορφών που παράγεται το W205 είναι μεγάλη, καθώς είναι διαθέσιμο σε εκδοχές αμαξώματος σεντάν (W205), στέισον βάγκον (S205), κουπέ (C205) και κάμπριο (A205). Ο διάδοχός του, αναμένεται μέσα στο 2021.

Όπως και οι παλαιότερες γενιές της C-Class, το W205 κατατάχθηκε εμπορικά στη μεσαία κατηγορία D, αν και θεωρήθηκε παράλληλα και ως compact αυτοκίνητο πολυτελείας. Οι κυριότεροι ανταγωνιστές του, είναι το Audi A4, η BMW Σειρά 3 και το Lexus IS.
The Fat of the Land

Το The Fat of the Land είναι το τρίτο στούντιο άλμπουμ του συγκροτήματος ηλεκτρονικής μουσικής, The Prodigy. Κυκλοφόρησε στις 30 Ιουνίου του 1997 στο Ηνωμένο Βασίλειο από την δισκογραφική εταιρία XL Recordings, και στη 1 Ιουλίου στις ΗΠΑ από την Maverick Records. Ο τίτλος του προέρχεται από τον παλιό αγγλικό ιδιωματισμό "living off the fat of the land", που σημαίνει καλή ζωή ή αφθονία. Το άλμπουμ έχει πουλήσει πάνω από 11 εκατομμύρια αντίγραφα παγκοσμίως μέχρι το 2012. Υπεύθυνος για τη σύνθεση όλων των τραγουδιών είναι ο Liam Howlett, σε 2 τραγούδια τα φωνητικά κάνει ο Maxim Reality, ενώ είναι η πρώτη φορά που ο Keith Flint συμμετέχει στο δίσκο, κάνοντας τα φωνητικά σε 4 τραγούδια.
ΕΡΤ Βόλου

Ο Ραδιοφωνικός Σταθμός Βόλου (ΕΡΤ Βόλου) είναι ο τοπικός ραδιοφωνικός σταθμός της ΕΡΑ στο Βόλο και συγκεκριμένα στον νομό Μαγνησίας. Συνεργάζεται μαζί με την ΕΡΤ Λάρισας και τα δυο στούντιο στην Καρδίτσα και στα Τρίκαλα, δημιουργώντας το Δίκτυο ΕΡΤ Θεσσαλίας.
Educational Testing Service

Η Educational Testing Service (ETS) ιδρύθηκε το 1947 και είναι ο μεγαλύτερος ιδιωτικός μη κερδοσκοπικός εκπαιδευτικός οργανισμός διαγωνισμών και αξιολόγησης του κόσμου. Εδρεύει στο Λόρενς Τάουνσιπ του Νιου Τζέρσεϊ των Ηνωμένων Πολιτειών, κοντά στο Πρίνστον.

Η ETS ιδρύθηκε το 1947 για να αναλάβει τις δραστηριότητες διαγωνισμών των ιδρυτών της (των οποίων οι οργανισμοί δεν ήταν κατάλληλοι για την εκτέλεση επιχειρησιακών προγραμμάτων αξιολόγησης) και να συνεχίσουν την έρευνα που προορίζεται για την προώθηση της εκπαιδευτικής αξιολόγησης και εκπαίδευσης.
Κύπελλο Κύπρου Γ΄ – Δ΄ κατηγορίας 2014-15

Το Κύπελλο Κύπρου Γ΄ – Δ΄ κατηγορίας 2014-15 ήταν η 7η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Ακρίτας Χλώρακας για 1η φορά στην ιστορία του.
Ινστιτούτο Ρωσικής Γλώσσας

Το Ινστιτούτο Ρωσικής Γλώσσας «Β.Β. Βινογκράντοφ» της Ρωσικής Ακαδημίας Επιστημών (ρωσικά: Институт русского языка им. В. В. Виноградова Российской академии наук, РАН) είναι ο ρυθμιστής της ρωσικής γλώσσας. Εδρεύει στη Μόσχα και αποτελεί μέρος της Ρωσικής Ακαδημίας Επιστημών. Ιδρύθηκε το 1944 και πήρε την ονομασία του από τον Βίκτορ Βινογκράντοφ.

Οι δραστηριότητές του περιλαμβάνουν την αξιολόγηση των καινοτομιών ομιλίας, σε σύγκριση με τα πρότυπα λόγου και την κωδικοποίηση της γλώσσας στη ρωσική λογοτεχνία. Εκτός από αυτές τις δράσεις, περιλαμβάνονται λεξικά, μονογραφίες, συλλογές ηλεκτρονικών υπολογιστών και βάσεων δεδομένων, καθώς και μια μεγάλη ιστορική ρωσική μουσική βιβλιοθήκη. Μπορεί επίσης να παρέχει υπηρεσία αναφοράς της ρωσικής γλώσσας. Το Ινστιτούτο δημοσιεύει δεκατρία ακαδημαϊκά περιοδικά. Επιπλέον, το Ινστιτούτο δημοσίευσε 22 επιστημονικά βιβλία το 2013 και 27 το 2012, με πολλά περισσότερα κατά τα προηγούμενα έτη.
Security Service

Η Security Service, κοινώς γνωστή ως MI5 (Military Intelligence, Section 5), είναι εγχώρια υπηρεσία αντικατασκοπείας και ασφάλειας του Ηνωμένου Βασιλείου και αποτελεί μέρος των μυστικών υπηρεσιών της, παράλληλα με την Secret Intelligence Service (SIS, γνωστή ως MI6) που επικεντρώνεται σε ξένες απειλές, το Κυβερνητικό Αρχηγείο Επικοινωνιών (GCHQ) και Πληροφοριών Άμυνας (DI). Όλες τελούν υπό τη διεύθυνση της Μεικτή Επιτροπή Πληροφοριών (ΜΔΕ). Η υπηρεσία βασίζεται θεσμικά στην Πράξη Υπηρεσίας Ασφαλείας του 1989 και των Υπηρεσιών Πληροφοριών του 1994. Η αποστολή της περιλαμβάνει την προστασία της βρετανικής κοινοβουλευτικής δημοκρατίας και των οικονομικών συμφερόντων, την καταπολέμηση της τρομοκρατίας και της κατασκοπείας εντός του Ηνωμένου Βασιλείου. Η αποστολή της αφορά κυρίως την εσωτερική ασφάλεια, καθώς δεν έχει δικαιοδοσία εκτός των συνόρων.

Εντός της κοινότητας των δημοσίων υπαλλήλων, η υπηρεσία είναι κοινώς γνωστή ως Box 500 (μετά την επίσημη διεύθυνση του πολέμου του PO Box 500, ενώ η σημερινή διεύθυνσή της είναι PO Box 3255, London SW1P 1AE).

Η υπηρεσία εδρεύει στο Thames House του Μίλμπανκ στο Λονδίνο από το 1995, συγκεντρώνοντας το προσωπικό από διάφορες τοποθεσίες σε μια ενιαία εγκατάσταση. Το Thames House μοιραζόταν, μέχρι το Μάρτιο του 2013, από κοινού με το Γραφείο Βορείου Ιρλανδίας (NIO) ενώ είναι επίσης έδρα του Κοινού Κέντρου Ανάλυσης Τρομοκρατίας, ενός παραρτήματος της MI5. Η υπηρεσία έχει γραφεία σε ολόκληρο το Ηνωμένο Βασίλειο, συμπεριλαμβανομένης της Βόρειας Ιρλανδίας.

Λεπτομέρειες σχετικά με το βόρειο κέντρο επιχειρήσεων στο Μείζον Μάντσεστερ, αποκαλύφθηκαν από την εταιρεία που το έχτισε. Σχεδιάζει να ανοίξει το βόρειο κέντρο επιχειρήσεων, όπως αναφέρθηκε από το "The Manchester Evening News", τον Φεβρουάριο του 2005, όπως και να ανοίξει ένα μόνιμο Γραφείο της Σκωτίας στη Γλασκώβη σύμφωνα με το "The Scotsman" τον Ιανουάριο του ίδιου έτους.
Oxford English Dictionary

Το Oxford English Dictionary (OED, σε μετάφραση: Αγγλικό Λεξικό της Οξφόρδης), που δημοσιεύθηκε από την Oxford University Press, είναι ένα περιγραφικό (και όχι καθοδηγητικό) λεξικό της αγγλικής γλώσσας. Εμπεριέχει την περιγραφή της αγγλικής γλώσσας σε πολλές παραλλαγές της σε ολόκληρο τον κόσμο, ανιχνεύει την ιστορική εξέλιξη της γλώσσας, παρέχοντας μια ολοκληρωμένη πηγή για τους μελετητές και ακαδημαϊκούς ερευνητές. Η δεύτερη έκδοση, που δημοσιεύθηκε το 1989, έφτασε τις 21.728 σελίδες σε 20 τόμους. 

Παρά το γεγονός ότι οι εργασίες είχαν αρχίσει στο λεξικό το 1857, μόλις το 1884 άρχισε να δημοσιεύεται, σε μη δεσμευμένες σειρές καθώς συνεχίστηκαν οι εργασίες για το έργο, υπό την ονομασία "A New English Dictionary on Historical Principles; Founded Mainly on the Materials Collected by The Philological Society" ("Ένα Νέο Αγγλικό Λεξικό Ιστορικών Αρχών, Βασισμένο Κυρίως στην Ύλη που συλλέχθηκε από το Φιλολογικό Σύλλογο"). Το 1895 ο τίτλος "The Oxford English Dictionary" (OED, "Το Αγγλικό Λεξικό της Οξφόρδης") χρησιμοποιήθηκε για πρώτη φορά ανεπίσημα στα εξώφυλλα της σειράς και το 1928 το πλήρες λεξικό δημοσιεύθηκε σε δέκα τόμους. Το 1933, τον τίτλο "The Oxford English Dictionary" αντικατέστησε πλήρως το προηγούμενο όνομα σε όλες τις περιπτώσεις, σε μία ανατύπωσή του σε δώδεκα τόμους, με ένα επιπρόσθετο τόμο. Περισσότερες προσθήκες ακολούθησαν κατά τα έτη μέχρι το 1989, όταν η δεύτερη έκδοση δόθηκε στη δημοσιότητα. Από το 2000, μια τρίτη έκδοση του λεξικού ήταν σε εξέλιξη, περίπου το ένα τρίτο των οποίων έχει πλέον ολοκληρωθεί.

Η πρώτη ηλεκτρονική έκδοση του λεξικού διατέθηκε το 1988. Η ηλεκτρονική έκδοση είναι διαθέσιμη από το 2000, ενώ τον Απρίλιο του 2014 είχε πάνω από δύο εκατομμύρια επισκέψεις το μήνα. Η τρίτη έκδοση του λεξικού πιθανότατα θα εμφανίζεται μόνο σε ηλεκτρονική μορφή, καθώς ο διευθύνων σύμβουλος της Oxford University Press, Νάιτζελ Πόρτγουντ, θεωρεί απίθανο ότι θα μπορέσει ποτέ να εκτυπωθεί.
Ο Πειρασμός του Αγίου Αντωνίου

Το δεξιό τμήμα του [[Ματίας Γκρύνεβαλντ#Ρετάμπλ του Ίζενχαϊμ (1512-16)|Ρετάμπλ του Ίζενχαϊμ]] του [[Ματίας Γκρύνεβαλντ]] όπου απεικονίζεται ο Πειρασμός του Αγίου Αντωνίου, 1512-1516 (ελαιογραφία)
Ο Πειρασμός του Αγίου Αντωνίου είναι συχνά επαναλαμβανόμενο θέμα στην τέχνη και στη λογοτεχνία, που αναφέρεται στον υπερφυσικό πειρασμό που σύμφωνα με αναφορές αντιμετώπισε ο Αντώνιος ο Μέγας κατά την διάρκεια της προσωρινής διαμονής του στην έρημο της Αιγύπτου. Ο πειρασμός του Αντωνίου αναφέρθηκε αρχικά από τον Αθανάσιο της Αλεξανδρείας, σύγχρονο του Αντωνίου, και έκτοτε έγινε δημοφιλές θέμα στον Δυτικό πολιτισμό. 

Τα πρώτα έργα στα οποία εμφανίζεται η σκηνή είναι Ιταλικές τοιχογραφίες του 10ου αιώνα. Αργότερα, κατά τον Ευρωπαϊκό Μεσαίωνα, υπήρξε συχνή εμφάνιση του θέματος σε εικονογραφήσεις βιβλίων και μεταγενέστερα σε Γερμανικές ξυλογραφίες. Περίπου το 1500 δημιουργήθηκαν οι γνωστοί πίνακες του Μάρτιν Σόνγκαουερ (περ. 1490), Ιερώνυμου Μπος (περ. 1505) και Ματίας Γκρύνεβαλντ (1512-1516). Στη σύγχρονη εποχή το θέμα έγινε αντικείμενο των έργων του Ισπανού ζωγράφου Σαλβαδόρ Νταλί και του Γάλλου συγγραφέα Γκυστάβ Φλωμπέρ, του οποίου το βιβλίο "Ο Πειρασμός του Αγίου Αντωνίου" του 1874, φέρεται να είναι ένα από τα σημαντικότερα έργα του.

Το 1946 η εταιρεία παραγωγής κινηματογραφικών ταινιών David L. Loew-Albert διεξήγαγε διαγωνισμό ζωγραφικής με θέμα τον Πειρασμό του Αγίου Αντωνίου, με το έργο του νικητή να χρησιμοποιείται στην ταινία "The Private Affairs of Bel Ami". Στον διαγωνισμό συμμετείχαν πολλοί καλλιτέχνες, αλλά νικητής ήταν ο Μαξ Ερνστ, το έργο του οποίου συμπεριλήφθηκε στην ταινία. Ωστόσο, η πιο γνωστή απεικόνιση του θέματος, είναι αυτή του Σαλβαδόρ Νταλί ο οποίος απέτυχε στον διαγωνισμό.
Ινστιτούτο Πούσκιν

Το Ινστιτούτο Πούσκιν (ρωσικά: Институ́т Пу́шкина, ολοκληρωμένη ονομασία: "Κρατικό Ινστιτούτο Ρωσικής Γλώσσας Α.Σ. Πούσκιν", ρωσικά: Госуда́рственный институ́т ру́сского языка́ и́мени А. С. Пу́шкина) είναι ρωσικό εκπαιδευτικό ίδρυμα για τη διδασκαλία των ρωσικών ως ξένη γλώσσα και προσφέρει μια σειρά από μαθήματα γλώσσας σε όλα τα επίπεδα.

Το Ινστιτούτο Πούσκιν ιδρύθηκε το 1966 ως τμήμα του Πανεπιστημίου Λομονόσοφ. Το 1973 ανεξαρτητοποιήθηκε και το 1999 ίδρυσε Τμήμα Φιλολογίας, έτσι ώστε οι ομιλητές της ρωσικής ως μητρική γλώσσα, να μπορούν να αποκτήσουν Πτυχίο (4 χρόνια), Μεταπτυχιακό (2 χρόνια) και Διδακτορικό (3 χρόνια) σε προγράμματα διδασκαλίας της ρωσικής ως ξένης γλώσσας.

Από το 2013, υπάρχει επιστημονική μέθοδος και αναλυτικές πληροφορίες στα κυβερνητικά προγράμματα προώθησης της ρωσικής γλώσσας και της εκπαίδευσης στα ρωσικά. στις 20 Νοεμβρίου του 2013, το Συμβούλιο αρχηγών των κυβερνήσεων της Κοινοπολιτείας Ανεξαρτήτων Κρατών συνέδεσε το Ινστιτούτο με την ΚΑΚ, σχετικά με τη διδασκαλία της ρωσικής γλώσσας.

Το Ινστιτούτο Πούσκιν είναι ένας από τους ιδρυτές της κοινοπραξίας ρωσικών διαγωνισμάτων (Российского тестового консорциума), ενός από τα κέντρα που ασχολούνται με την επιστημονική, μεθοδολογική και οργανωτική υποστήριξη του συστήματος διαγωνισμών των ξένων πολιτών στη ρωσική γλώσσα.
Pop Tatari

Το "Pop Tatari" είναι το τρίτο άλμπουμ των Boredoms. Κυκλοφόρησε το 1992 από την Warner Music Japan στην Ιαπωνία, το 1993 από την Reprise Records στις ΗΠΑ και το 2004 από την Very Friendly Records στο Ηνωμένο Βασίλειο.
Πτολεμαίος Σαρηγιάννης

Ο Πτολεμαίος Σαρηγιάννης ήταν Έλληνας ανώτερος αξιωματικός του στρατού και πολιτικός.

Γεννήθηκε στον Πειραιά το 1882 και πέθανε στην Αθήνα το 1958. Πήρε μέρος στο Μακεδονικό αγώνα, στους Βαλκανικούς πολέμους, στον Α΄ Π.Π. και στη Μικρασιατική εκστρατεία. Στα 1922 ήταν μέλος της ελληνικής αντιπροσωπείας στη διάσκεψη των Μουδανιών. 

Το 1944 υπηρέτησε για σύντομο χρονικό διάστημα ως υφυπουργός Στρατιωτικών στην Κυβέρνηση Εθνικής Ενότητας. Προηγουμένως, είχε λάβει μέρος στην Εθνική Αντίσταση και μετείχε στις εργασίες του Εθνικού Συμβουλίου της Π.Ε.Ε.Α. στους Κορυσχάδες.
Κώστας Χαριτωνίδης

Ο Κώστας Χαριτωνίδης είναι Έλληνας πρώην αθλητής και προπονητής της πετοσφαίρισης, ο οποίος αγωνίστηκε στην ομάδα του Άρη και του Τρίτωνα, ενώ ανέλαβε την τεχνική ηγεσία του Άρη από το 1984 μέχρι το 1999, με διακοπή για την διετία 1993-1995. Με τον Άρη κατέκτησε το πρωτάθλημα Ελλάδος το 1997 και το σούπερ καπ την επόμενη χρονιά.
Κιναμωμικό οξύ

Κιναμωμικό οξύ είναι μια οργανική ένωση με χημικό τύπο C6H5CHCHCO2H. Είναι μια λευκή κρυσταλλική ένωση που είναι ελαφρά διαλυτή στο νερό. Ταξονομείται ως ακόρεστο καρβοξυλικό οξύ, εμφανίζεται φυσικά σε κάποια φυτά. Διαλύεται σε πολλούς οργανικούς διαλύτες. Υπάρχει και ως cis και ως trans ισομερές αν και το δεύτερο είναι πιο συνηθισμένο.
Sorbonne Universités

Το Sorbonne Universités (Πανεπιστήμια Σορβόννης) αποτελεί κέντρο για την έρευνα και την παριζιάνικη τριτοβάθμια εκπαίδευση, αναγνωρισμένο με υπουργική απόφαση τον Ιούνιο του 2010 ως Ίδρυμα επιστημονικής συνεργασίας. Ιδρύθηκε από τα Université Paris-Sorbonne (Paris IV), Université Pierre-et-Marie-Curie (Paris VI) και το Εθνικό Μουσείο Φυσικής Ιστορίας. Το 2014 έγινε κοινότητα πανεπιστημιακών ιδρυμάτων.

Ο πρώην πρόεδρος του Université Panthéon-Assas (Paris II), Λουί Βοζέλ, ανέλαβε την προεδρία του ιδρύματος το πρώτο έτος, ενώ ακολούθησε εκείνη του Ζωρζ Μολινιέ του Université Paris-Sorbonne (Paris IV), για ένα έτος και στη συνέχεια, από το Université Pierre-et-Marie-Curie (Paris VI). Στο τέλος της πρώτης τριετίας, το Διοικητικό Συμβούλιο του ιδρύματος εξέλεξε για πρόεδρο για τετραετή θητεία τον Λουί Βοζέλ. Ακολουθήθηκε ο Τιερρί Τουό.
Πορτογαλικός Οίκος της Βουργουνδίας

Ο Πορτογαλικός Οίκος της Βουργουνδίας (πορτογαλικά: "Dinastia Portuguesa de Borgonha"), γνωστός ως Αλφοσινή Δυναστεία, ήταν ένας πλάγιος κλάδος του Οίκου της Βουργουνδίας. Ιδρυτής του ήταν ο Ερρίκος κόμης της Πορτογαλίας, εγγονός του Ροβέρτου Α΄ δούκα της Βουργουνδίας.
Ορέστης Παπαστρατής

Ο Ορέστης Παπαστρατής (1925-) του Θρασύβουλου και της Ισμήνης, είναι Έλληνας γιατρός και πολιτικός.
Πανεπιστήμιο του Παρισιού

Το Πανεπιστήμιο του Παρισιού (γαλλικά: "Université de Paris") γνωστό ως "Σορβόννη" ή "La Sorbonne", αποτέλεσε ένα από τα πρώτα πανεπιστήμια που ιδρύθηκαν στην Ευρώπη. Ιδρύθηκε στο Παρίσι της Γαλλίας μεταξύ 1160 και 1250. Μετά τη Γαλλική Επανάσταση, οι δραστηριότητες του ανεστάλησαν από το 1793 έως το 1896. Με την ανάπτυξη της τριτοβάθμιας εκπαίδευσης στα μεταπολεμικά χρόνια στη Γαλλία, το 1970 το πανεπιστήμιο διαιρέθηκε σε δεκατρία αυτόνομα ιδρύματα. Αναφέρεται συχνά ως Πανεπιστήμιο της Σορβόννης λόγω του Κολεγίου της Σορβόννης (Collège de Sorbonne) που συστάθηκε περί το 1257 από τον Ρομπέρ ντε Σορμπόν και αποτελούσε τμήμα του. Από τα δεκατρία σημερινά πανεπιστήμια που το διαδέχτηκαν, τέσσερα στεγάζονται στο ιστορικό οικοδόμημα της Σορβόννης, ενώ τρία από αυτά περιλαμβάνουν στην ονομασία τους τη "Σορβόννη".

Τα πανεπιστήμια στο Παρίσι είναι ανεξάρτητα το ένα από το άλλο. Μερικά από αυτά ανήκουν στις ακαδημίες του Κρετέιγ ή των Βερσαλλιών, αντί αυτής του Παρισιού. Μερικές διοικητικές λειτουργίες των δεκατριών διάδοχων πανεπιστημίων, επίσημα εποπτεύονται από τον καγκελάριο - πρύτανη της Καγκελαρίας των Πανεπιστημίων του Παρισιού, του οποίου τα γραφεία βρίσκονται στη Σορβόννη. Πρόσφατα, ορισμένα από τα πανεπιστήμια έχουν ενωθεί σε δύο κέντρα για την έρευνα και την τριτοβάθμια εκπαίδευση (PRES) το Université Sorbonne Paris Cité και το Sorbonne Universités.
Neon Bible

Το "Neon Bible" είναι το δεύτερο στούντιο άλμπουμ των Arcade Fire. Κυκλοφόρησε στις 3 Μαρτίου του 2007 από την Merge Records. Ανακοινώθηκε στις 16 Δεκεμβρίου του 2006 από την ιστοσελίδα της μπάντας. Η πλειονότητα του άλμπουμ ηχογραφήθηκε σε μια εκκλησιά την οποία η μπάντα αγόρασε και ανακαίνισε στο Farnham του Κεμπέκ. Είναι το πρώτο άλμπουμ της μπάντας με τον ντράμερ Jeremy Gara και το πρώτο άλμπουμ με την βιολίστρια Sarah Neufeld ως κανονικό μέλος της μπάντας. Το Neon Bible έφτασε στο #2 του Billboard 200, πουλώντας 92.000 αντίτυπα την πρώτη εβδομάδα κυκλοφορίας. Συνολικά μέχρι σήμερα έχει πουλήσει περισσότερα από 400.000.
Σερζ Ιμπάκα

Ο Σερζ Ιμπάκα (αγγλ.: "Serge Ibaka", γεννημένος στις 18 Σεπτεμβρίου 1989 στο Μπραζαβίλ της Δημοκρατίας του Κονγκό) είναι επαγγλελματίας καλαθοσφαιριστής, ο οποίος αγωνίζεται με τους Τορόντο Ράπτορς στο Αμερικανικό πρωτάθλημα NBA στη θέση του πάουερ φόργουορντ. Έχει ύψος 2 μέτρα και 8 εκατοστά και ζυγίζει 107 κιλά. Ξεκίνησε την καριέρα του το 2007 στην Οσπιταλέτ του Λιοβρεγάτ, ομάδα που αγωνίζεται στην 2η Εθνική Κατηγορία Καλαθοσφαίρισης Ανδρών της Ισπανίας. Το 2008 μετακόμισε στη Μανρέσα της Καταλονίας για λογαριασμό της τοπικής ομάδας. Επιλέχτηκε στον 1ο γύρο του ντραφτ του ΝΒΑ από τους Σιάτλ Σουπερ Σόνικς στην 24η θέση, και αγωνίστηκε μαζί τους μέχρι το 2016. Έχει επιλεγεί τρείς φορές ως μέλος της κορυφαίας αμυντικής πεντάδας του NBA, ενώ έχει αναδειχθεί δύο φορές πρώτος σε κοψίματα. Παρότι γεννηθείς στην Δημοκρατία του Κονγκό, ο Ιμπάκα αγωνίζεται με την Εθνική ομάδα της Ισπανίας, με την οποία έχει αναδειχθεί Ασημένιος ολυμπιονίκης το 2012 ενώ κερδίσει το χρυσό μετάλλιο στο Ευρωμπάσκετ του 2011.
Μίκαελ Αγκρίκολα

Ο Μίκαελ Αγκρίκολα γεννήθηκε στο χωριό Torsby που βρίσκεται στη νότιο Φινλανδία κατά το έτος 1510 και πέθανε στις 9 Απριλίου του 1557. Ήταν Φινλανδός επίσκοπος της Λουθηρανικής Εκκλησίας, συγγραφέας και μεταφραστής της Καινής Διαθήκης στην Φινλανδική γλώσσα. Θεωρείται ο πατέρας της γραπτής Φινλανδικής γλώσσας.
Μπιλούντ

thumb|250px|Η εκκλησία του Μπίλουντ
Το Μπιλούντ ("Billund") είναι πόλη στην Γιουτλάνδη, Δανία όπου εκεί στεγάζεται η Lego μια εταιρία παιχνιδιών. Ο Πληθυσμός ανέρχεται στους 6.313 κατοίκους (2017). Στην πόλη λειτουργεί αεροδρόμιο, το δεύτερο μεγαλύτερο της Δανίας.
Ο Ανθρωποφάγος

Ο Ανθρωποφάγος (γνωστή στο Ηνωμένο Βασίλειο ως Anthropophagous: The Beast και στις Ηνωμένες Πολιτείες ως The Grim Reaper επίσης γνωστή και ως Zombie 7) είναι μια ιταλική ταινία τρόμου του 1980 σε σκηνοθεσία Τζο Ντ'Αμάτο ο οποίος έγραψε το σενάριο μαζί με τον Τζώρτζ Ήστμαν, ο οποίος πρωταγωνίστησε στην ταινία ως το τέρας. Στην ταινία έπαιξαν επίσης οι Τίζα Φάρροου (στον τελευταίο της ρόλο), Σαβέριο Βαλόνε, Σερένα Γκράντι και Μαρκ Μπόντιν.

Το Antropophagus ήταν ένα από τα περίφημα "Video Nasties" τα οποία διώκονταν στο Ηνωμένο Βασίλειο στις αρχές του 1980.
Windows Nashville

Τα Windows Nashville (πρώην Cleveland) ήταν μια ακυρωθείσα έκδοση των Windows. Κυκλοφόρησαν το 1996, ανάμεσα σε Chicago (Windows 95) και Memphis (Windows 98), και αναφερόταν δημόσια ως και Windows 96. Η κυκλοφορία επρόκειτο να εστιαστεί σε μια στενότερη ολοκλήρωση μεταξύ των Windows και του Internet Explorer, προκειμένου να ανταγωνιστούν καλύτερα με το Netscape Navigator.

Η Microsoft ισχυρίστηκε ότι τα Nashville θα προσθέσουν χαρακτηριστικά την ενσωμάτωση του Internet στην επιφάνεια εργασίας των Windows 95 και των Windows NT 4.0, με βάση τα νέα χαρακτηριστικά του Internet Explorer 3.0.

Ωστόσο, μια κατασκευή είχε αριθμό έκδοσης 4.10.999 (σε σύγκριση με τα Windows 95 της 4.00.950, τα "Windows 95 OSR2" του 4.00.1111, και τα Windows 98 του 4.10.1998). Το έργο τελικά ακυρώθηκε ως πλήρης κυκλοφορία, τα "Windows 95 OSR2" αποστέλλονται ως ενδιάμεση έκδοση αντ 'αυτού. Η κωδική ονομασία Nashville επαναχρησιμοποιήθηκε για τα Windows Desktop Update που κυκλοφόρησε μαζί με τον Internet Explorer 4.0 και παρέδωσε τα περισσότερα από τα χαρακτηριστικά που υποσχέθηκε για τα Windows Nashville. Η εφαρμογή Athena PIM κυκλοφόρησε ως Microsoft Internet Mail and News (σημερινό Outlook).
Στέφανος Μανίκας

Ο Στέφανος Μανίκας (14 Απριλίου 1952 - 26 Αυγούστου 2015) ήταν Έλληνας οδοντίατρος και πολιτικός. Υπήρξε γραμματέας της Νεολαίας ΠΑΣΟΚ, γενικός γραμματέας Νέας Γενιάς, ιδρυτής και πρώτος πρόεδρος του ΟΚΑΝΑ και βουλευτής και υπουργός του ΠΑΣΟΚ.
Ντάνιελ Όρτον

Ο Ντάνιελ Όρτον γεννήθηκε στις 6 Αυγούστου του 1990 στην Οκλαχόμα Σίτυ των Η.Π.Α. και είναι επαγγελματίας καλαθοσφαιριστής της D-League. Έχει ύψος 2,08 μ. και ζυγίζει 125 κιλά. Ξεκίνησε την καριέρα του στους Ορλάντο Μάτζικ το 2010. Το Δεκέμβριο του 2010 πήρε μεταγραφή ως δανεικός στους Νιου Μέξικο Θάντερμπερντς της D-League όπου έμεινε μέχρι το τέλος της σεζόν.Το 2012 πήρε μεταγραφή στους Οκλαχόμα Σίτυ Θάντερ όπου έμεινε μέχρι το 2013. Αρχικά δεν εντάχθηκε στην πρώτη ομάδα όμως στις 31 Οκτωβρίου του 2012 όταν ο Κόουλ Άλντριτς μετακινήθηκε στους Χιούστον Ρόκετς και ο Τζέιμς Χάρντεν επίσης στην ίδια ομάδα υπολογίσθηκε ως βασικός από τον προπονητή. Βέβαια δανείσθηκε στους Tulsa 66ers της D-League για μερικούς αγώνες.Το 2013 ο Όρτον πήρε μεταγραφή στους Φιλαδέλφεια 76ers όπου έμεινε μέχρι το τέλος της σεζόν. Μετά το τέλος της σεζόν και μέχρι να πάρει μεταγραφή στους Sichuan Blue Whales του Κινεζικού πρωταθλήματος έπαιζε στους Maine Red Claws της D-League. Το 2015 έχει παίξει στους "Purefoods Star Hotshots" του Φιλιππινέζικου πρωταθλήματος και στους Grand Rapids Drive της D-League. 
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Νιου Μέξικο Θάντερμπερντς
Κατηγορία:Καλαθοσφαιριστές Γκραντ Ράπιντς Ντράιβ 
Κατηγορία:Καλαθοσφαιριστές Μέιν Ρεντ Κλωζ
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές Σάντα Κρουζ Ουόριορς
Κατηγορία:Καλαθοσφαιριστές κινεζικών συλλόγων
Always Outnumbered, Never Outgunned

Το Always Outnumbered, Never Outgunned είναι το τέταρτο στούντιο άλμπουμ του βρετανικού συγκροτήματος ηλεκτρονικής μουσικής, The Prodigy. Κυκλοφόρησε στο Ηνωμένο Βασίλειο στις 23 Αυγούστου του 2004 από την XL Recordings, και στη Νότια Αμερική στις 15 Σεπτεμβρίου από την Mute Records και την Maveric Records. Ήταν το τελευταίο άλμπουμ της μπάντας που κυκλοφόρησε από την XL Recordings. Για τη δημιουργία του, ο Liam Howlett χρησιμοποίησε σχεδόν αποκλειστικά το πρόγραμμα Propellerhead Reason. Το άλμπουμ περιλαμβάνει περισσότερα φωνητικά από το προηγούμενο "The Fat of the Land" (1997), ενώ κανείς από τους Keith Flint και Maxim Reality δεν συμμετέχει σε αυτά. Το όνομα του άλμπουμ είναι ένα λογοπαίγνιο πάνω στον τίτλο της αστυνομικής νουβέλας του 1997 Alwa"ys outnumbered, always outgunned" του Walter Mosley. Η παραγωγή έγινε αποκλειστικά από τον Liam Howlett, και σε αυτή τη χρονική στιγμή, ο Leeroy Thornhill είχε αποχωρήσει από το γκρουπ ήδη από το 2000.

Ανεξάρτητα από την εμπορική επιτυχία που είχαν οι Prodigy μέχρι την κυκλοφορία του "Always Outnumbered, Never Outgunned", το τελευταίο δεν βάδισε στα χνάρια των προκατόχων του. Οι δισκογραφικές εταιρίες που κυκλοφόρησαν το άλμπουμ, έλυσαν το συμβόλαιο με τους Prodigy ένα χρόνο αργότερα, μετά την κυκλοφορία του "Their Law: The Singles 1990–2005". Επίσης, τα singles του άλμπουμ, με εξαίρεση το "Girls", απέτυχαν να μπουν στο Top 40, και το άλμπουμ έλαβε μικτές κριτικές με την κυκλοφορία του. Μερικοί κριτικοί το επαίνεσαν, και μερικοί σχολίασαν ότι είναι "μια αποτυχημένη παρεκτροπή από τα προηγούμενα άλμπουμ της μπάντας".
Βιθέντε Εσπινέλ

Ο Βιθέντε Εσπινέλ (Vicente Gómez Martínez-Espinel, βαπτίστηκε 28 Δεκεμβρίου 1550 – 4 Φεβρουαρίου 1624) ήταν Ισπανός ποιητής, που έζησε τον 14ο και 15ο αιώνα. Εκτός από μυθιστοριογράφος διακρίθηκε και ως μουσικός. Σε αυτόν αποδιδόταν εσφαλμένα η προσθήκη της 5ης χορδής στην ισπανική κιθάρα. Δημιούργησε τη σύγχρονη ποιητική φόρμα "décima", μία οκτασύλλαβη δεκάστιχη στροφή, που ονομάστηκε "espinella" στα ισπανικά προς τιμήν του. Το κυριότερο έργο του είναι το "Μάρκος του Ομπρεγόν".
Purble Place

Το Purble Place είναι συλλογή βιντεοπαιχνιδιών της Microsoft για υπολογιστές, που προορίζεται για παιδιά ηλικίας άνω των 6 ετών. Το παιχνίδι πρωτοεμφανίστηκε στην έκδοση 5219 των Windows Vista, και περιλαμβάνεται και στα Windows 7.
Absurd

Το Absurd (ιταλικά: Rosso Sangue; επίσης γνωστό και ως Anthropophagus 2, Monster Hunter, Horrible και The Grim Reaper 2) είναι μια ταινία τρόμου του 1981 σε σκηνοθεσία Τζο Ντ'Αμάτο και σε σενάριο Τζώρτζ Ήστμαν. Η ταινία είναι η ανεπίσημη συνέχεια της βαριά λογοκριμένης ταινίας Ο Ανθρωποφάγος.

Το Absurd ήταν μια από τις κακόφημες "Video Nasties" του Ηνωμένου Βασιλείου, και έγινε μια από τις 39 ταινίες οι οποίες διώχθηκαν επιτυχώς στο πλαίσιο των πράξεων ασέμνων δημοσιευμάτων το 1984. Αρχικά κυκλοφόρησε σε κομμένη αλλά και άκοπη έκδοση από τη Medusa Home Video το 1981. Η άκοπη κανονική έκδοση της ταινίας είναι ακριβή και συλλεκτική μεταξύ των οπαδών των b-movies.

Στη δεκαετία του 1980 κυκλοφόρησε στις Ηνωμένες Πολιτείες με τίτλο "Monster Hunter" από την Wizard Video. Η ταινία εμπνεύστηκε το όνομα της από την γερμανική black metal πράξη Absurd, τα μέλη της οποίας μεταπήδησαν αργότερα το ενδιαφέρον τους από αιματηρές ταινίες σε δεξιά πολιτική πτέρυγα και διέπραξαν φόνο το 1993.

Η ταινία θεωρήθηκε, κατά τη στιγμή της κυκλοφορίας της, ως «συνέχεια» των Zombi ταινιών τρόμου, με τίτλο "Zombie 6: Monster Hunter". Μια λανθασμένη περιγραφή στο πίσω μέρος του κουτιού προώθησε την ταινία ως μια συνέχεια αυτών των ταινιών για ένα χρονικό διάστημα.
Δοσπάτης

Ο Δοσπάτης ή Δεσπάτης είναι ποταμός της Μακεδονίας που πηγάζει από τη Δυτική Ροδόπη "(στη Βουλγαρία)" και, έπειτα από μία νότια πορεία, εκβάλλει στον Νέστο κοντά στους Ποταμούς.
Επαμεινώνδας Σταματιάδης

Ο Επαμεινώνδας Σταματιάδης (1835–1901) ήταν Σάμιος δημοσιογράφος και λόγιος.
Ακαδημία του Παρισιού

thumb|Η έδρα της διοίκησης της Ακαδημίας του Παρισιού

Η Ακαδημία του Παρισιού (γαλλικά: "Académie de Paris") αποτελεί διοικητικό όργανο (rectorat), υπεύθυνο για τα σχολεία και πανεπιστήμια στην πόλη του Παρισιού. Περιλαμβάνει τα πανεπιστήμια Paris I, Paris II, Paris III, Paris IV, Paris V, Paris VI, Paris VII και Paris IX.
Ουμάρ Β΄

Ο Ουμάρ Β΄ (681 - 720) ήταν Άραβας χαλίφης (βασίλευσε το 717-720) των Ομεϋαδών. Διαδέχθηκε τον Σουλεϊμάν ιμπν Αμπντ αλ-Μάλικ. Πέθανε το 720 και ονομάζεται Ουμάρ Β΄, για να ξεχωρίζει από τον Ουμάρ ιμπν αλ-Χαττάμπ, Άραβα χαλίφη του 7ου αιώνα.
Γιαζίντ Γ΄

Ο Γιαζίντ Γ΄ (705 - 4 Οκτωβρίου 744) ήταν ύστερος Ομεϋάδης χαλίφης και βασίλευσε για ένα διάστημα του 744. Πέθανε κατά την διάρκεια του Γ΄ Ισλαμικού Εμφύλιου Πολέμου και τον διαδέχτηκε ο Ιμπραήμ ιμπν αλ-Ουαλίντ, ο οποίος θα πέθανε και αυτός το 744, για να βασιλέψει ο Μαρουάν Β΄. 
Κατηγορία:8ος αιώνας
Ισάμ ιμπν Αμπντ αλ-Μαλίκ

Ο Ισάμ ιμπν Αμπντ αλ-Μαλίκ (691 - 6 Φεβρουαρίου 743) ήταν Άραβας χαλίφης που βασίλευσε για 19 χρόνια στο Χαλιφάτο των Ομεϋαδών. Διαδέχτηκε τον αδερφό του Γιαζίντ Β΄ το 724 και βασίλευσε μέχρι τον θάνατο του το 743, οπότε και θα τον διαδεχτεί ο ανιψιός του, Ουαλίντ Β΄. Η βασιλεία του αποτέλεσε το απώγειο των Ομεϋαδών, αλλά εμφάνισε και τα πρώτα σημάδια υπερεπέκτασης, με βαριές στρατιωτικές ήττες ενάντια στους Φράγκους, Βυζαντινούς, Χαζάρους, και στην Υπερωξειανή, καθώς και την ένταση εσωτερικών αντιθέσεων, τόσο μεταξύ των αντιπάλων αραβικών φυλετικών ομάδων των Υεμενιτών και Κάυς, όσο και με την Εξέγερση των Βερβέρων στη Βόρειο Αφρική. Σύντομα μετά τον θάνατό του ξέσπασε ο Γ' Ισλαμικός Εμφύλιος Πόλεμος, που οδήγησε στην πτώση των Ομεϋαδών από την Επανάσταση των Αββασιδών.
Μαρουάν Α΄

Ο Μαρουάν ιμπν αλ-Χακάμ ή Μαρουάν Α΄ (28 Μαρτίου 623 - 7 Μαΐου 685) ήταν ο τέταρτος χαλίφης των Ομεϋαδών, ο οποίος κυβέρνησε για λιγότερο από ένα χρόνο το 684-685, και ιδρυτής του Οίκου των Μαρουανιδών, που παρέμεινε στην εξουσία μέχρι το 750. Ο Μαρουάν είχε γνωρίσει τον προφήτη του Ισλάμ Μωάμεθ.

Κατηγορία:Ομεϋάδες χαλίφηδες
Σουλεϊμάν ιμπν Αμπντ αλ-Μάλικ

Ο Σουλεϊμάν ιμπν Αμπντ αλ-Μάλικ (674 - 22 Σεπτεμβρίου 717) που βασίλευσε στα χρόνια 715-717 ήταν Άραβας χαλίφης και διάδοχος του Ουαλίντ Α΄. Πέθανε το 717 και τον διαδέχτηκε ο Ουμάρ Β΄.

Κατηγορία:8ος αιώνας
Ιμπραήμ ιμπν αλ-Ουαλίντ

Ο Ιμπραήμ ιμπν αλ-Ουαλίντ (735 - 25 Ιανουαρίου 750) ήταν Ομεϋάδης χαλίφης που βασίλευσε το 744. Σκοτώθηκε κατά τον Γ΄ Ισλαμικό Εμφύλιο Πόλεμο. Θα τον διαδεχτεί ο Μαρουάν Β΄, ο τελευταίος χαλίφης των Ομεϋαδών της Δαμασκού.
Κατηγορία:8ος αιώνας
Τραύος

Ο Τραύος ή Ασπροπόταμος είναι ποταμός της Θράκης με συνολικό μήκος 30 χιλιομέτρων περίπου. Πηγάζει από το όρος Παπίκιο της οροσειράς της Ανατολικής Ροδόπης, ρέει με νότια κατεύθυνση και εκβάλλει τελικά στη λίμνη Βιστωνίδα (κοντά στη Νέα Καλλίστη), την οποία μαζί με τον Κόσυνθο και Κομψάτο τροφοδοτούν με γλυκά νερά. Η λεκάνη απορροής του είναι 40 τ.χ.
Γιαζίντ Β΄

Ο Γιαζίντ ιμπν Αμπντ αλ-Μαλίκ ή Γιαζίντ Β΄ (687 - 26 Ιανουαρίου 724) ήταν χαλίφης των Ομεϋαδών που βασίλευσε για 4 χρόνια (720-724). Πέθανε το έτος 724. Τον διαδέχτηκε ο αδερφός του Ισάμ που βασίλεψε έως το 743.
Κατηγορία:8ος αιώνας
Λουκίδιος Βιμαράνες

Ο Λουκίδιος Βιμαράνες (πορτογαλικά: "Lucídio Vimaranes") ήταν ο δεύτερος Κόμης της Πορτογαλίας, μιας κομητείας εντός του Βασιλείου των Αστουρίων. Ήταν, επίσης, μέλος της βασιλικής αυλής των Αστουρίων.

Μολονότι οι γονείς του Λουκίδιου δεν επιβεβαιώνονται πλήρως ιστορικά, είναι κοινά αποδεκτό ότι ήταν ο γιος του Βίμαρα Πέρες και της συζύγου του Τριουδίλντης. Με το θάνατο του πατέρα του, ο Βασιλιάς Αλφόνσος Γ΄ των Αστουρίων τον διόρισε στη διοίκηση της κομητείας. Ωστόσο, τα βιογραφικά στοιχεία του είναι περιορισμένα, εξαιτίας της μη συμμετοχής του στην επανάκτηση της Ιβηρικής χερσονήσου από τους Μουσουλμάνους.

Θεωρείται ότι το 895, για άγνωστους λόγους, ο Λουκίδιος καθαιρέθηκε από τον Βασιλιά Αλφόνσο Γ΄ και η θέση του δόθηκε στον Ερμενεχίλντο Γκουτιέρρες. Τον 11ο αιώνα, ο δισέγγονός του Λουκίδιου, Κόμης Αλβίτο Νούνες, εγκαινίασε μια δεύτερη περίοδο κατά την οποία η οικογένειά του κυβερνούσε την Κομητεία της Πορτογαλίας.
Πανεπιστήμιο Παντεόν-Σορμπόν

Το Πανεπιστήμιο Παντεόν-Σορμπόν (γαλλικά: "Université Paris 1 Panthéon-Sorbonne") είναι ένα δημόσιο ερευνητικό πανεπιστήμιο στο Παρίσι της Γαλλίας. Επικεντρώνεται σε τομείς των νομικών, ανθρωπιστικών, πολιτικών, κοινωνικών και χρηματοοικονομικών επιστημών. Πρόκειται για ένα από τα δεκατρία πανεπιστημιακά ιδρύματα που διαδέχτηκαν το ιστορικό Πανεπιστήμιο του Παρισιού, το οποίο έπαψε να υφίσταται στις 31 Δεκεμβρίου του 1970, ως συνέπεια της γαλλικής πολιτιστικής επανάστασης του 1968, που συχνά αναφέρεται ως «Γαλλικός Μάης».

Ως ένας σημαντικός πόλος έρευνας και μάθησης, το Πανεπιστήμιο Παντεόν-Σορμπόν είναι ένα από τα πιο έγκριτα πανεπιστήμια της Γαλλίας και το καλύτερο ίδρυμα στους κύριους τομείς του (είναι πρώτο στη Γαλλία στα Οικονομικά, την Οικονομετρία, τη Νομική, την Ιστορία και τη Φιλοσοφία). Σε οικονομικό επίπεδο, είναι μέλος του παγκοσμίου φήμης Σχολής Οικονομικών του Παρισιού (École d'économie de Paris). Η διεθνής προσέγγιση και η ποιότητα των εκπαιδευτικών του, αναγνωρίζεται σε όλο τον κόσμο, με το πανεπιστήμιο να έχει συνολικά την υψηλότερη φήμη όλων των ακαδημαϊκών ιδρυμάτων στη Γαλλία, σύμφωνα με το The Times Higher Education.

Η έδρα του πανεπιστημίου Παντεόν-Σορμπόν βρίσκεται στην "Place du Panthéon" (Πλας ντυ Παντεόν) στο Καρτιέ Λατέν, μια περιοχή στο 5ο και 6ο διαμέρισμα του Παρισιού. Το πανεπιστήμιο καταλαμβάνει επίσης μέρος της Σορβόννης και άλλων διάσημων γαλλικών πανεπιστημιακών κτιρίων. Μερικά σαράντα χιλιάδες μαθητές (συμπεριλαμβανομένων αλλοδαπών) εντάχθηκαν σε δεκατέσσερα Τμήματα Διδασκαλίας και Έρευνας (Unités de Formation et de Recherche), καθώς και πέντε ινστιτούτα προσφερόμενων πτυχιακών σπουδών σε νομικές, πολιτικές, διοικητικοοικονομικές και ανθρωπιστικές επιστήμες.

Το πανεπιστήμιο υποστηρίζει μια σύγχρονη προσέγγιση των ανθρωπιστικών, πολιτικών, κοινωνικών και οικονομικών επιστημών, με βάση την επιτόπια έρευνα, συμμετοχική παρατήρηση και εθνογραφία.

Μεταξύ των Ελλήνων αποφοίτων του Πανεπιστημίου περιλαμβάνονται οι Θεόδωρος Πάγκαλος, Γιώργος Κατρούγκαλος, Γεώργιος Καμίνης, Χάρης Παμπούκης και Κωνσταντίνος Τσουκαλάς.
Σαούντ της Σαουδικής Αραβίας

Ο βασιλιάς Σαούντ της Σαουδικής Αραβίας (15 Ιανουαρίου 1902 - 23 Φεβρουαρίου 1969) ήταν ο δεύτερος κατά σειρά Βασιλιάς της Σαουδικής Αραβίας. Γεννήθηκε το 1902 στο Ριάντ στο τότε Σουλτανάτο του Νετζ. Ήταν γιος του Ιμπν Σαούντ, που τον διαδέχτηκε στις 9 Νοεμβρίου 1953, ημερομηνία θανάτου του τελευταίου σε ηλικία 77 ετών. Κυβέρνησε για 10 χρόνια και 358 ημέρες. Το 1964 εξαναγκάσθηκε σε παραίτηση από τον αδερφό του Φαιζάλ και εξορίστηκε στην Ευρώπη. Πέθανε σε ηλικία 67 ετών στις 23 Φεβρουαρίου 1969 στην Αθήνα.
Τούρκι Β' μπιν Αμπντουλαζίζ αλ Σαούντ

Ο Τούρκι Β' μπιν Αμπντουλαζίζ αλ Σαούντ (1952 - 1952) ήταν ένας από τους τελευταίους γιους του πρώτου βασιλιά της Σαουδικής Αραβίας Αμπντουλαζίζ της Σαουδικής Αραβίας. Γεννήθηκε και πέθανε το 1952, επειδή μόλις γεννήθηκε, πέθανε αμέσως.
Σπύρος Σκαρπαλέζος

Ο Σπύρος Σκαρπαλέζος (πλήρες όνομα: Σπυρίδων-Κωνσταντίνος Σκαρπαλέζος, 1912 - 11 Ιουλίου 1991) ήταν Έλληνας πανεπιστημιακός. Ήταν ο πρώτος καθηγητής νευρολογία στο Πανεπιστήμιο των Αθηνών.
Ευάγγελος Δεβλέτογλου

Ο Ευάγγελος Δεβλέτογλου (19 Ιουλίου 1931 - 25 Αυγούστου 1992) ήταν Έλληνας οικονομολόγος και πολιτικός, υπουργός Οικονομικών του Κωνσταντίνου Καραμανλή.
Τούρκι Α' μπιν Αμπντουλαζίζ αλ Σαούντ

Ο Τούρκι Α' μπιν Αμπντουλαζίζ αλ Σαούντ (1900 - 1919) ήταν ένας από τους γιους του Ιμπν Σαούντ ή Αμπντουλαζίζ , και πέθανε σε ηλικία 19 ετών πιθανώς από την επιδημία γρίπης του 1918-1920.Ήταν ένας από τους πρώτους γιους του Ιμπν Σαούντ,πρώτου βασιλιά της ανεξάρτητης Σαουδαραβίας,επειδή όταν γεννήθηκε ο Τούρκι Α' μπιν Αμπντουλαζίζ αλ Σαούντ ο Ιμπν Σαούντ ήταν 24 ετών.
Θωμαίικα Μοιραίικων Αχαΐας

:"Για οικισμούς με ίδιο όνομα στην Αχαΐα, δείτε: Θωμαίικα Αχαΐας"

thumb|right|260px|Οδική σήμανση στα Θωμαίικα Μοιραίικων Αχαΐας.
Τα Θωμαίικα είναι συνοικία των Μοιραίικων που αποτελούν με τη σειρά τους οικισμό των Βραχναίικων του καλλικρατικού δήμου Πατρέων. Το όνομα της συνοικίας είναι ανθρωπωνυμικό.
Παρασκευάς Αυγερινός

Ο Παρασκευάς Αυγερινός (19 Αυγούστου 1927) είναι Έλληνας ιατρός και πολιτικός. Διετέλεσε βουλευτής, υπουργός και ευρωβουλευτής με το ΠΑΣΟΚ, καθώς και αντιπρόεδρος του Ευρωπαϊκού Κοινοβουλίου. Ήταν αυτός που ξεκίνησε το Εθνικό Σύστημα Υγείας (ΕΣΥ), το οποίο έκανε πράξη ο διάδοχός του Γιώργος Γεννηματάς.
Μανώλης Σκουλάκης

Ο Μανώλης Σκουλάκης (26 Μαρτίου 1944 - 30 Ιουλίου 2019) ήταν Έλληνας ιατρός και πολιτικός. Διατέλεσε βουλευτής, υφυπουργός και αναπληρωτής υπουργός με το ΠΑΣΟΚ, καθώς και δήμαρχος Χανίων.
Θεοφάνης ο Κρητικός

:"Για τον Βυζαντινό εικονογράφο του 14ου αιώνα που εργάστηκε στη Ρωσία, δείτε Θεοφάνης ο Έλληνας."
Ο Θεοφάνης ο Κρητικός (Ηράκλειο 1490 - Ηράκλειο 1559) ή Θεοφάνης ο Κρης ή Θεοφάνης Μπαθάς Στρελίτζας, ήταν ένας από τους εξέχοντες εικονογράφους της Κρητικής Σχολής στο πρώτο μισό του 16ου αιώνα, και η πιο σημαντική φυσιογνωμία στην καλλιτέχνιση εικονογραφιών και αγιογραφιών της συγκεκριμένης περιόδου.
Σταμάτης Μερκούρης

Ο Σταμάτης Μερκούρης (1895 - 7 Ιουλίου 1967) ήταν Έλληνας αξιωματικός του Στρατού Ξηράς και πολιτικός, που διετέλεσε βουλευτής και υπουργός. Ήταν ο πατέρας της Μελίνας Μερκούρη.
Γεώργιος Κουβελάκης

Ο Γεώργιος Κουβελάκης (1936) είναι Έλληνας ανώτατος δικαστικός, επίτιμος σύμβουλος Επικρατείας, που διετέλεσε βουλευτής Επικρατείας του ΠΑΣΟΚ και υπουργός Δικαιοσύνης στην τελευταία κυβέρνηση του Ανδρέα Παπανδρέου.
Melvins

Οι Melvins είναι αμερικάνικο ροκ συγκρότημα το οποίο δημιουργήθηκε στο Μοντεσάνο το 1983, από τον τραγουδιστή και κιθαρίσταΜπαζ Όσμπορν, τον μπασίστα Ματ Λάκιν και το ντράμερ Μάικ Ντίλαρντ. Από το 1984 και έπειτα, στην σύνθεση τους είναι μόνιμα ο Όσμπορν, μαζί με το ντράμερ Ντέιλ Κρόβερ.

Η μουσική τους αποτέλεσε μεγάλη επιρροή για συγκροτήματα όπως οι Nirvana, Soundgarden, κ.α.
Δημήτριος Αλαμπάνος

Ο Δημήτριος Αλαμπάνος είναι Έλληνας πολιτικός.

Γεννήθηκε το 1948 στο Αμούρι Φθιώτιδας. Σπούδασε νομικά στο Πανεπιστήμιο Αθηνών και πολιτικές και οικονομικές επιστήμες στο Αριστοτέλειο Πανεπιστήμιο Θεσσαλονίκης.

Διετέλεσε βουλευτής Φθιώτιδας του ΠΑΣΟΚ από το 1989 ως το 2004, και υφυπουργός Μεταφορών και Επικοινωνιών από τον Ιούλιο του 1994 ως τον Σεπτέμβριο του 1995.
Μουκρίν μπιν Αμπντουλαζίζ αλ Σαούντ

Ο Μουκρίν μπιν Αμπντουλαζίζ αλ Σαούντ (γεν. 15 Σεπτεμβρίου 1945) είναι Σαουδάραβας πρίγκηπας και διάδοχος του σημερινού βασιλιά Σαλμάν της Σαουδικής Αραβίας. Πατέρας του είναι ο πρώτος Σαουδάραβας βασιλιάς Αμπντουλαζίζ της Σαουδικής Αραβίας και μητέρα του η Μπαράκα Αλ Γιαμίγια. Γεννήθηκε στο Ριάντ, στη Σαουδική Αραβία. Αν γίνει ο Μουκρίν μπιν Αμπντουλαζίζ βασιλιάς, θα είναι σε ηλικία περίπου 75 με 80 ετών.
Αλέξανδρος Μπαλτάς

Ο Αλέξανδρος Μπαλτάς (1939) είναι Έλληνας πολιτικός που διετέλεσε βουλευτής, ευρωβουλευτής και υφυπουργός με το ΠΑΣΟΚ.
Ειρήνη Αγγελίνα

Η Ειρήνη Αγγελίνα, η οποία γεννήθηκε το 1181 και απεβίωσε το 1208, ήταν Βυζαντινή πριγκίπισσα. Υπήρξε Δούκισσα της Σουαβίας και Βασίλισσα των Γερμανών, μέσω του γάμου της με τον Φίλιππο της Σουαβίας.
Ριχάρδος, Δούκας του Γκλόστερ

Ο Πρίγκιπας Ριχάρδος, Δούκας του Γκλόστερ (αγγλικά: "Prince Richard, Duke of Gloucester") είναι ο νεότερος εγγονός του Βασιλιά Γεωργίου Ε΄ του Ηνωμένου Βασιλείου και της Βασίλισσας Μαίρης. Διαδέχτηκε στο Δουκάτο του Γκλόστερ τον πατέρα του Ερρίκο το 1974. Σήμερα βρίσκεται στην 23η θέση της γραμμής διαδοχής του βρετανικού θρόνου.
Χετζάζ

Η Χετζάζη είναι μια ιστορική περιοχή της νυν Σαουδικής Αραβίας και ήταν ανεξάρτητο κράτος την περίοδο 1916-1932. Πολέμησε στον πόλεμο εναντίον της Νατζντ που, που είχε βασιλιά τον Ιμπν Σαούντ, μετέπειτα βασιλιά της Σαουδικής Αραβίας. Κατέλυσε μαζί με τη Νατζντ το 1932 με το τέλος του 30χρονου πόλεμου ένωσης της Σαουδικής Αραβίας. Η κατάλυση αυτών των δύο κρατών θα ιδρύσει τη σημερινή Σαουδική Αραβία.
Δημήτριος Αποστολάκης

Ο Δημήτριος Αποστολάκης (1934) είναι πτέραρχος εν αποστρατεία της ελληνικής Πολεμικής Αεροπορίας και πολιτικός. Διετέλεσε αρχηγός ΓΕΑ, βουλευτής του ΠΑΣΟΚ, πρόεδρος της Δημόσιας Επιχείρησης Πετρελαίου και υφυπουργός Εθνικής Άμυνας. Υπήρξε φίλος και συνεργάτης του Ανδρέα Παπανδρέου και επί των ημερών του πραγματοποιήθηκε η περίφημη «"αγορά του αιώνα"» (40 F-16 από τους Αμερικανούς και 40 Mirage-2000 από τους Γάλλους).
Θανάσης Παφίλης

Ο Θανάσης Παφίλης (Πίτσι Φθιώτιδας, 8 Νοεμβρίου 1954) είναι Έλληνας βουλευτής, κορυφαίο στέλεχος και κοινοβουλευτικός εκπρόσωπος του Κομμουνιστικού Κόμματος Ελλάδας.
Mahjong Titans

Το Mahjong Titans είναι βιντεοπαιχνίδι των Windows. Σχεδιάστηκε από την Oberon Games και συμπεριλαμβανόταν στα Windows Vista και τα Windows 7 εκτός των εκδόσεων "Starter" και "Home Basic". Στα Windows Vista Build 5219, το παιχνίδι ήταν γνωστό ως "Shanghai Solitaire".

Το παιχνίδι χωρίζεται σε 6 σχέδια: Χελώνα, Δράκος, Γάτα, Κάστρο, Κάβουρας, Αράχνη.

Το παιχνίδι προϋπήρχε από το "Microsoft Entertainment Pack 1" και "Best of Microsoft Entertainment Pack" και ήταν γνωστό ως "Taipei".

Αν και το παιχνίδι δεν είναι διαθέσιμο στα Windows 8, ένα παρόμοιο παιχνίδι από την Arkadium και την Microsoft Studios μπορεί να εγκατασταθεί από το Windows Store.
Ελί Μπερτέ

Ο Ελί Μπερτέ (Élie Berthet, 8 Ιουνίου 1815 – 3 Φεβρουαρίου 1891), Ηλίας Βερθέ στην ελληνική βιβλιογραφία του 19ου αι., ήταν Γάλλος συγγραφέας μυθιστορημάτων σε συνέχειες ("roman-feuilleton"), λαϊκών, ιστορικών και μυθιστορημάτων για νέους.

Ο Μπερτέ γεννήθηκε στη Λιμόζ. Ήταν πολυγραφότατος, καθώς έγραψε πάνω από εκατό μυθιστορήματα, συχνά πρωτοπορώντας, είτε έγραφε αστυνομικές ιστορίες ή παιδικά μυθιστορήματα, είτε ιστορίες με θέμα το Παρίσι ή τον προϊστορικό κόσμο. Οι αστυνομικές του ιστορίες είναι αστυνομικά μυθιστορήματα πριν καθιερωθεί το είδος. Το μυθιστόρημά του "L’Homme des bois" ("Ο άνθρωπος των δασών", 1861) θεωρείται πρόδρομος του "Ταρζάν", ενώ με το μυθιστόρημά του "Paris avant l’histoire" ("Προϊστορικό Παρίσι", 1884) είναι ο πρώτος (τριάντα χρόνια πριν από τους Βέλγους αδερφούς Ροσνύ) που έγραψε μυθιστόρημα με θέμα παρμένο από την προϊστορία. Το μυθιστόρημά του "Les Houilleurs de Polignies" (1866) αναφέρεται ως μια από τις πηγές έμπνευσης του Εμίλ Ζολά (1840–1902) για να γράψει το "Ζερμινάλ" ("Germinal", 1885). Όσον αφορά την παιδική πεζογραφία, σύμφωνα με τον Κυριάκο Ντελόπουλο, ο Μπερτέ ανήκει στους συγγραφείς που, ξεχασμένοι σήμερα, κάποτε μεσουράνησαν και που πιστώνονται με ένα αξιολογότατο έργο.

Πέθανε στο Παρίσι σε ηλικία 75 ετών.
Ιωάννα Παπαντωνίου

Η Ιωάννα Παπαντωνίου (Αθήνα, 1936) είναι Ελληνίδα σκηνογράφος, ενδυματολόγος, ιδρύτρια και πρόεδρος του Πελοποννησιακού Λαογραφικού Ιδρύματος (ΠΛΙ). Σπούδασε σκηνογραφία και ενδυματολογία στο Wimbledon School of Art του Λονδίνου. Έχει συνεργαστεί με μεγάλους Έλληνες σκηνοθέτες και υπήρξε στενή συνεργάτιδα του Μάικλ Έλιοτ στο Royal Exchange Theatre. Ασχολήθηκε κυρίως με την επιτόπια έρευνα για το ελληνικό ένδυμα. Το 1974 ίδρυσε το Πελοποννησιακό Λαογραφικό Ίδρυμα στο Ναύπλιο, που το 1981 τιμήθηκε με το European Museum of the Year main Award (EMYA).
The Broadsword and the Beast

Το The Broadsword and the Beast είναι το 14ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου του 1982 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο με οκτώ επιπλέον κομμάτια.

Το εξώφυλλο είναι δημιουργία του Ίεν ΜακΚέιγκ. Τα ρουνικά σύμβολα στα πλάγια είναι οι πρώτοι στίχοι του κομματιού ""Broadsword".

Αρχικός σκοπός τους ήταν να ονομάσουν τον δίσκο "Beastie", αλλά υπήρξε διαφωνία ανάμεσα στα μέλη του σχήματος για το ότι έπρεπε να ονομαστεί "Broadwsord". Τελικά, αποφάσισαν να δώσουν από ένα όνομα σε κάθε πλευρά του δίσκου και να τα συνδυάσουν για τον γενικότερο τίτλο του άλμπουμ.

Κατά την περιοδεία για την προώθηση του "The Broadsword and the Beast"", η σκηνή έμοιαζε με πειρατικό καράβι.

Ο δίσκος σκαρφάλωσε στο Top-20 στις Ηνωμένες Πολιτείες, αλλά δεν κατάφερε να βραβευθεί ως χρυσός. Στην πατρίδα τους ανέβηκε μόλις στο # 27 και κατάφερε να μπει στο καναδικό Top-10.
Σοβιετική Σοσιαλιστική Δημοκρατία της Κιργιζίας

Η Σοβιετική Σοσιαλιστική Δημοκρατία της Κιργιζίας (συντομογραφία: ΣΣΔ Κιργιζίας, κιργιζιανά: "Кыргыз Советтик Социалисттик Республикасы", ρωσικά: "Киргизская Советская Социалистическая Республика Kirgizskaya") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Βρίσκονταν στην κεντρική Ασία και συνόρευε στον βορά με την ΣΣΔ Καζακστάν, στα δυτικά με την ΣΣΔ Ουζμπεκιστάν, στα νοτιοδυτικά με την ΣΣΔ Τατζικιστάν και στα ανατολικά με την Λαϊκή Δημοκρατία της Κίνας. Πρωτεύουσα και μεγαλύτερη πόλη ήταν το Φρούνζε, που σήμερα ονομάζεται Μπισκέκ. Μετά την διάλυση της ΕΣΣΔ το 1991, η ΣΣΔ Κιργιζίας έγινε η ανεξάρτητη Δημοκρατία του Κιργιστάν.
Αθανάσιος Γιαννόπουλος

Ο Αθανάσιος Γιαννόπουλος (1946) είναι Έλληνας ιατρός, πανεπιστημιακός και πολιτικός.
Σονγκτσάν Γκάμπο

Ο Σονγκτσάν Γκάμπο (604 - 650, θιβετιανά: སྲོང་བཙན་སྒམ་པོ།, αγγλικά:"Songtsän Gampo") ήταν θιβετιανός αυτοκράτορας και, ο ιδρυτής της Αυτοκρατορίας του Θιβέτ. Γιος του Νάμρι Σονγκτσέν. Ο Σονγκτσάν είναι ο ιδρυτής της θιβετιανής αυτοκρατορίας που θα κυβερνήσει για 200 περίπου χρόνια. Πριν κάνει το Θιβέτ κράτος,κατοικούσαν διάφορες φυλές και βρίσκονταν διάφορα βασίλεια. Με την κατάλυση της Θιβετιανής Αυτοκρατορίας 200 περίπου χρόνια αργότερα, το Θιβέτ θα γίνει έτσι όπως ήταν πριν 200 χρόνια περίπου. Έξι αιώνες αργότερα, το 15ο αιώνα,το Θιβέτ θα γίνει θρησκευτικό κράτος με αρχηγό τον Δαλάι Λάμα.
Chess Titans

Το Chess Titans είναι βιντεοπαιχνίδι των Windows από την Oberon Games και βασίζεται στο κλασσικό παιχνίδι σκάκι. Ξεκίνησε να περιλαμβάνεται στα Windows Vista Build 2519 και Windows 7 (Home Premium, Business/Professional, Enterprise, και Ultimate). Από τα Windows 8 και μετά, το παιχνίδι δεν είναι πλέον διαθέσιμο.

Το παιχνίδι παλιότερα ήταν γνωστό ως "Chess" και περιλαμβανόταν στο "Microsoft Entertainment Pack 4".

Το παιχνίδι είναι πλήρως κινούμενο και έχει σχεδιαστεί για τα Windows Aero. Το παιχνίδι διαθέτει μία φωτορεαλιστική σκακιέρα, που μπορεί να περιστραφεί σε 3D, και υπάρχουν θέματα για την σκακιέρα και τα πιόνια.
Ευθύμιος Μπουντώνας

Ο Ευθύμιος Γ. Μπουντώνας, ανώτατος εκπαιδευτικός σύμβουλος, γεννήθηκε στο Βελβεντό της Δυτικής Μακεδονίας το 1864 και πέθανε στην Αθήνα το Δεκέμβριο του 1941.

Φοιτήσας στο Διδασκαλείο Θεσσαλονίκης, υπηρέτησε για μια τριετία ως δάσκαλος και ύστερα συνέχισε τις σπουδές του στη Φιλοσοφική Σχολή του Πανεπιστημίου Αθηνών. Τελειόφοιτος στη σχολή εκδίδει το βραβευμένο βιβλίο "Μελέτη περί του γλωσσικού ιδιώματος Βελβεντού και των περιχώρων αυτού" (1892). Ακολούθησαν οι σπουδές στα πανεπιστήμια της Λειψίας και του Βερολίνου (1899–1902), όπου μετεκπαιδεύτηκε στα παιδαγωγικά και τη γλωσσολογία. Επιστρέψας από τη Γερμανία, υπηρέτησε ως γυμνασιάρχης στη Θεσσαλονίκη. Τότε έγινε μέλος της Επιτροπής Αγώνα, που είχε οργανώσει ο γενικός πρόξενος Λάμπρος Κορομηλάς, αναλαμβάνοντας ηγετικό ρόλο στην προσπάθεια απελευθέρωσης της Μακεδονίας.

Από το 1906 ως γενικός επιθεωρητής των σχολείων της Μακεδονίας (ο θεσμός ιδρύθηκε το 1904) διεύρυνε την εκπαιδευτική του δραστηριότητα οργανώνοντας σχολεία στις πόλεις και την ύπαιθρο της Μακεδονίας. Ως αποτέλεσμα της διετούς άσκησης των καθηκόντων του ως γενικού επιθεωρητή εξέδωσε στην Αθήνα το 1908 το βιβλίο "Σχολικά προγράμματα και διδακτικαί οδηγίαι: Το Νηπιαγωγείον των ξενόφωνων ελληνικών κοινοτήτων". Εν τω μεταξύ, η δράση του με την Επιτροπή Αγώνα του Λάμπρου Κορομηλά τον αναγκάζει να φύγει κρυφά την Αθήνα.

Με την ένταξη της Μακεδονίας στο ελληνικό κράτος, δημιουργήθηκε στη Γενική Διοίκηση Μακεδονίας το Τμήμα εκπαιδεύσεως, επικεφαλής του οποίου τέθηκε ο Ευθύμιος Μπουντώνας. Στα πλαίσια των νέων του αρμοδιοτήτων εξέδωσε τις"Οδηγίες διά τας γλωσσικάς ασκήσεις του Νηπιαγωγείου των ξενόφωνων" (1913). Έκτοτε ως ανώτατος εκπαιδευτικός σύμβουλος και ως διευθυντής Εκπαιδεύσεως Δυτικής και Ανατολικής Θράκης (1920–1922) πρόσφερε τις υπηρεσίες του για την οργάνωση της εκπαίδευσης. Συνταξιοδοτήθηκε το 1923 και πέθανε στην Αθήνα το Δεκέμβριο του 1941 πάμφτωχος.
Φαίδων Άννινος-Καβαλιεράτος

Ο Φαίδων Άννινος-Καβαλιεράτος (Αργοστόλι, 20 Μαρτίου 1912 - ;) ήταν Έλληνας διπλωμάτης και υπουργός.